ກຸ່ມລັດອິສລາມ ອ້າງເອົາຄວາມຮັບຜິດຊອບ ໃນການໂຈມຕີ ທີ່ອິຈິບ
“ທະຫານຂອງລັດອິສລາມ” ເປັນຜູ້ທຳການໂຈມຕີ ອີງຕາມຖະແຫຼງການ ຜ່ານທາງບັນຊີ Twitter ທີ່ພົວພັນກັບ ແຂວງ Sinai ທີ່ໄດ້ປະຕິຍານວ່າ ຈະຈົງຮັກພັກດີ ຕໍ່ກຸ່ມລັດອິສລາມ.
ກຸ່ມທີ່ເປັນເຄືອຂ່າຍຂອງລັດອິສລາມ ໄດ້ອ້າງເອົາງຄວາມຜິດ ຊອບໃນການໂຈມຕີດ້ວຍລົດ ລະເບີດຂະໜາດແຮງ ຢູ່ນອກ ຕຶກໂຮງການຮັກສາຄວາມສະຫງົບຂອງລັດ ທີ່ນະຄອນຫຼວງ ໄຄໂຣ ໃນຕອນເຊົ້າວັນພະຫັດມື້ນີ້ ທີ່ເຮັດໃຫ້ຫຼາຍສິບຄົນໄດ້ ຮັບບາດເຈັບ ໃນການໂຈມຕີ ຄັ້ງຫລ້າສຸດຂອງພວກຫົວຮຸນແຮງ ເຈົ້າໜ້າທີ່ທ້ອງຖິ່ນ ກ່າວວ່າ ມີຕຳຫຼວດຢ່າງນ້ອຍ 6 ຄົນ ຮວມຢູ່ ໃນພວກທີ່ໄດ້ຮັບບາດເຈັບໃນເຫດລະເບີດຂະໜາດແຮງ ທີ່ໄດ້ທຳລາຍດ້ານໜ້າຂອງຕຶກໂຮງການລັດຖະບານແລະ ເຮັດໃຫ້ແກ້ວປ່ອງຢ້ຽມຂອງຕຶກອາຄານບ້ານເຮືອນທີ່ຢູ່ໃກ້ຄຽງ ໃນຄຸ້ມ Shubra ນັ້ນແຕກ ພວກເຫັນເຫດການກ່າວວ່າ ຜູ້ໂຈມຕີໄດ້ຈອດລົດທີ່ເຕັມໄປດ້ວຍລະເບີດໄວ້ຢູ່ຂ້າງນອກຕຶກດັ່ງກ່າວ ກ່ອນທີ່ຈະຫລົບໜີໄປນຳລົດອີກຄັນນຶ່ງ ສຽງລະເບີດແມ່ນດັງແຮງຫຼາຍ ພາໃຫ້ຜູ້ຄົນທີ່ລັບນອນນັ້ນຕື່ນ ໃນທົ່ວນະຄອນຫຼວງ ອິງຕາມລາຍງານຈາກສື່ສັງຄົມ ທີ່ນຳອອກມາເຜີຍແຜ່ນັ້ນ “ທະຫານຂອງລັດອິສລາມ” ເປັນຜູ້ທຳການໂຈມຕີ ອີງຕາມຖະແຫຼງການຜ່ານທາງບັນຊີ Twitter ທີ່ພົວພັນກັບແຂວງ Sinai ທີ່ໄດ້ປະຕິຍານວ່າ ຈະຈົງຮັກພັກດີຕໍ່ກຸ່ມລັດອິສລາມ ນັ້ນ ພວກຫົວຮຸນແຮງໄດ້ສັງຫານຕຳຫຼວດຫຼາຍຮ້ອຍຄົນແລ້ວ ໃນຄື້ນຟອງຂອງການໂຈມຕີທີ່ແນເປົ້າໝາຍໃສ່ເຈົ້າໜ້າທີ່ ນັບຕັ້ງແຕ່ປີ 2013 ເປັນຕົ້ນມາ ຫລັງຈາກພວກທະຫານໄດ້ໂຄ່ນລົ້ມປະທານາທິບໍດີຂອງພັກສາສະໜາອິສລາມ ທ່ານ Mohamed Morsi ໃນເມື່ອມໍ່ໆມານີ້ ພວກຫົວຮຸນແຮງໄດ້ເພັ່ງເລັງການໂຈມຕີຂອງຕົນ ໃສ່ພວກພົນລະເຮືອນ ການໂຈມຕີຄັ້ງຫຼ້າສຸດ ມີຂຶ້ນບໍ່ເທົ່າໃດມື້ ຫຼັງຈາກອີຈິບໄດ້ຮັບຮອງເອົາກົດໝາຍຕໍ່ຕ້ານການກໍ່ການຮ້າຍ ທີ່ມີຄວາມໝາຍຄຸມເຄືອບໍ່ຈະແຈ້ງ ສະບັບໃໝ່ ຊຶ່ງພວກນັກວິຈານ ກ່າວວ່າ ເປັນຄວາມພະຍາຍາມເພື່ອເຮັດໃຫ້ການລ່ວງລະເມີດສິດທິມະນຸດຂອງລັດຖະບານ ເປັນທີ່ ຖືກຕ້ອງຊອບທຳຕາມກົດໝາຍ